സ്കൂള് തുറക്കുന്നതിന് മുന്നൊരുക്കങ്ങള് ആവശ്യമെന്ന് ഐ.എം.എ സ്കൂള് തുറക്കുന്നതിന് കാര്യമായ മുന്നൊരുക്കങ്ങള് ആവശ്യമാണെന്ന് ഐഎംഎ. അധ്യാപകരേയും അനധ്യാപകരും സ്കൂള് വാഹനങ്ങളിലെ ജീവനക്കാരും വാക്സിന് എടുത്തിരിക്കണം. അത് പോലെ തന്നെ കുട്ടികളുടെ മാതാപിതാക്കളും മുതിര്ന്ന കുടുംബാംഗങ്ങളും നിര്ബന്ധമായും വാക്സിനെടുത്തിരിക്കണമെന്ന നിബന്ധന അത്യാവശ്യമെന്ന ഐ.എം.എ. ഓരോ ക്ലാസ്സിലും ഒരു ബെഞ്ചില് രണ്ട് കുട്ടികളില് കൂടുതല് ഇരിക്കാന് പാടില്ല. ക്ലാസുകളില് കുട്ടികള് സാമൂഹിക അകലം പാലിച്ച് ഇരിക്കുന്ന സമ്ബ്രദായം നടപ്പിലാക്കണം. ക്ലാസുകള് വിഭജിച്ച് പഠനം നടത്തണം. ഇതിനായി ഹൈബ്രിഡ് സംവിധാനം ഉപയോഗപ്പെടുത്തണം. ക്ലാസുകള്ക്കിടയിലുള്ള ഇടവേളകള് ശാസ്ത്രീയമായി ക്രമീകരിക്കണം. സ്കൂളുകളില് വച്ച് ഭക്ഷണം കഴിക്കുന്ന ഇടവേളകള് വേണ്ടെന്നും ഐ.എം.എ നിര്ദേശിച്ചു. Read Also : ബസ് ചാര്ജ് കൂട്ടണം ഗതാഗത മന്ത്രിക്ക് നിവേദനം നല്കി ബസുടമകള് അതേസമയം, കേന്ദ്രത്തിനും സംസ്ഥാനങ്ങള്ക്കും അടച്ചുപൂട്ടിയ വിദ്യാലയങ്ങള് തുറക്കുന്നതിനായി നിര്ദേശം നല്കാന് കഴിയില്ലെന്ന് സുപ്രിം കോടതി. കൊവിഡ് വ്യാപനത്തിന്റെ പശ്ചാത്തലത്തില് അടച്ച വിദ്യാലയങ്ങള് വീണ്ടും തുറക്കുന്നതില് തീരുമാനമെടുക്കേണ്ടത് സംസ്ഥാനങ്ങളാണെന്നും ഉചിതമായ തീരുമാനങ്ങള് സര്ക്കാരുകള് എടുക്കട്ടെയെന്നും സുപ്രിം കോടതി നിര്ദേശിച്ചു. തീരുമാനങ്ങളെടുക്കുമ്ബോള് കുട്ടികളുടെ കാര്യത്തില് ജാഗ്രത വേണമെന്നും കോടതി മുന്നറിയിപ്പ് നല്കി. പല സംസ്ഥാനങ്ങളിലും ഗുരുതര കൊവിഡ് സാഹചര്യം നിലനില്ക്കുമ്ബോള് സര്ക്കാരാണ് ഇക്കാര്യത്തില് ഉത്തരം പറയേണ്ടത്. സ്കൂളുകള് തുറക്കുമ്ബോള് കൂടുതല് ശ്രദ്ധ ഉണ്ടാകണമെന്ന് ആവശ്യപ്പെട്ട കോടതി കേരളത്തിലെയും, മഹാരാഷ്ട്രയിലെയും കൊവിഡ് സാഹചര്യങ്ങള് കാണുന്നില്ലേയെന്നും ഹര്ജിക്കാരനോട് ചോദിച്ചു. ജസ്റ്റിസ് ഡിവൈ ചന്ദ്രചൂഢ് അധ്യക്ഷനായ ബെഞ്ചിന്റെതാണ് നിര്ദേശം. സ്കൂള് തുറക്കുന്നതില് നിര്ദേശം നല്കണമെന്നാവശ്യപ്പെട്ട് ഡല്ഹിയില് നിന്നുള്ള ഒരു വിദ്യാര്ത്ഥിയാണ് സുപ്രിം കോടതിയെ സമീപിച്ചത്.